ربیع کو اوامرونواہی کی پابندی میں اتنا اہتمام تھا اوروہ چھوٹی چھوٹی اورمعمولی معمولی باتوں میں اتنی احتیاط برتتے تھے کہ ہر شخص کا ذہن بھی ان کی طرف منتقل نہیں ہو سکتا ، بکر بن ماغر کا بیان ہے کہ ایک مرتبہ ربیع کی بچی نے ان سے کہا ، ابا میں کھیلنے جاتی ہوں ، فرمایا جاؤ اچھی باتیں کہو ، چھوٹی بچی اس کو کیا سمجھتی ، وہ سر ہو گئی کہ میں کھیلنے جاتی ہوں لوگوں نے ربیع سے کہا آپ اسے کھیل کے لیے کیوں نہیں جانے دیتے ، فرمایا میں یہ نہیں چاہتا کہ میرے آج کے نامہ اعمال میں یہ لکھا جائے کہ میں نے کھیل کا حکم دیا ۔
Entity: ربیع — Type: /person